

# Senecká 2, 902 01 Pezinok

***Podmienky a kritÉriÁ prijÍmacieho konania***

***do 1. roČnÍka PäťROČNÉHO ŠTÚDIA***

***pre ŠkolskÝ rok 2021/2022***

***a ostatnÉ podmienky prijatia na ŠtÚdium***

 **Riaditeľka Gymnázia v Pezinku, Senecká ul. č. 2**, v zmysle zákona NR č. 464/2013, ktorým sa mení a dopĺňa zákon č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov a podľa zákona č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a po prerokovaní na pedagogickej rade dňa 13. januára 2021 **stanovuje kritériá na prijatie do 1. ročníka päťročného bilingválneho štúdia pre školský rok 2021/2022 nasledovným spôsobom** :

 V školskom roku **2021/2022 *otvárame*** ***jednu*** triedu prvého ročníka bilingválneho štúdia v anglickom jazyku – 7902 J 74. Počet žiakov 8. alebo 9. ročníka ZŠ, ktorých možno prijať, je ***28.***

Termín prijímacích skúšok : **1. termín : 5. máj 2021**

 **2. termín : 12. máj 2021**

 Do 1. ročníka päťročného vzdelávacieho programu bilingválneho vzdelávania môžu byť prijatí uchádzači, ktorí získali primárne vzdelávanie podľa § 16 ods. 3 písm. a) a v príslušnom školskom roku úspešne ukončili ôsmy ročník vzdelávacieho programu základnej školy a splnili podmienky prijímacieho konania alebo získali nižšie stredné vzdelanie podľa § 16 ods. 3 písm. b) (čiže absolventi 8. resp. 9 ročníka ZŠ).

 Posledný zákonom stanovený termín podávania prihlášok: ***20. február 2021.***

***1. Uchádzači musia vykonať prijímacie skúšky zo slovenského jazyka a zo všeobecných jazykových predpokladov.***

Dĺžka písomnej prijímacej skúšky :

slovenský jazyk a literatúra ......................................................................................... 60 minút

všeobecné jazykové predpoklady................................................................................. 8 minút

***Kritériom k prijatiu uchádzača budú :***

1. Dosiahnutý prospech z posudzovaných predmetov zo ZŠ (SJL, ANJ, DEJ, ZEM, PRÍR, MAT, FYZ, CHE) .....................................................................................max. 20 bodov
2. Dosiahnuté výsledky za písomnú prijímaciu skúšku zo SJL ......................max. 50 bodov
3. Dosiahnuté výsledky z testu všeobecných jazykových predpokladov.......max. 20 bodov
4. Výsledky dosiahnuté za olympiády a súťaže v  krajskom a celoštátnom kole (podľa dolnej tabuľky).

###### Započítavanie prospechu zo ZŠ

***Priemer posudzovaných predmetov***

1,0 ................................................ 20 bodov

1,01 – 1,20 ................................... 18 bodov

1,21 – 1,30 ................................... 16 bodov

1,31 – 1,40 ................................... 14 bodov

1,41 – 1,50 ....................................12 bodov

1,51 – 1,60 ................................... 10 bodov

1,61 – 1,70 ..................................... 8 bodov

1,71 – 1,80 ......................................6 bodov

1,81 – 1,90 ..................................... 4 body

1,91 – 2,00 ..................................... 2 body

###### Výsledky z predmetových olympiád a súťaží

 Za úspešnosť v predmetových olympiádach z ANJ a ostatných cudzích jazykov , SJL a súťaže Hviezdoslavov Kubín, z MAT, FYZ, CHE, BIO, ZEM, DEJ, PRÍR

v školskom roku 2019/2020, resp. 2020/2021 žiak získa body podľa nasledovnej tabuľky, pričom sa mu započítavajú body len jedenkrát za najlepšie umiestnenie v najvyššom kole danej súťaže :

|  |  |  |
| --- | --- | --- |
| **Umiestnenie** | **Krajské kolo -** počet bodov | **Celoštátne kolo** – počet bodov |
| 1. miesto
 | 7 | 10 |
| 1. miesto
 | 6 | 9 |
| 1. miesto
 | 5 | 8 |
| Úspešný riešiteľ | 4 | 7 |

  **Výsledky športových a iných súťaží sa neberú do úvahy.**

 Ak uchádzač riešil viac predmetových olympiád, body za umiestnenia sčítame.

 V prípade, že viacerí žiaci budú rovnako vyhovovať prijímacím podmienkam, budú postupne uplatňované nasledovné kritériá :

1. podľa platnej vyhlášky bude prednostne prijatý uchádzač, ktorý má podľa rozhodnutia posudkovej komisie soc. zabezpečenia zmenenú pracovnú schopnosť
2. ďalej bude prednostne prijatý uchádzač, ktorý dosiahol lepší prospech z ANJ v 8. a 9. ročníku, (resp. v 7. a 8. ročníku) ZŠ
3. dosiahol lepší prospech v SJL v 8. a 9. ročníku, (resp. v 7. a 8. ročníku) ZŠ
4. dosiahol lepší prospech v MAT v 8. a 9. ročníku, (resp. v 7. a 8. ročníku) ZŠ
5. dosiahol lepší prospech v 2. polroku 8. ročníka z MAT, (resp. v 7. a 8. ročníku) ZŠ
6. dosiahol lepší prospech v 2. polroku 8. ročníka zo SJL, (resp. v 7. a 8. ročníku) ZŠ
7. dosiahol lepší prospech v 2. polroku 8. ročníka z FYZ, (resp. v 7. a 8. ročníku) ZŠ
8. dosiahol lepší prospech v 2. polroku 8. ročníka z CHE, (resp. v 7. a 8. ročníku) ZŠ

 Prípadnú neúčasť na prijímacích skúškach zo závažných dôvodov oznámi zákonný zástupca uchádzača najneskôr v deň konania prijímacej skúšky. V prípade zdravotných dôvodov doklad od lekára nesmie byť starší ako 3 dni. Riaditeľka školy v takomto prípade rezervuje miesto v počte žiakov, ktorých možno prijať do 1. ročníka a stanoví termín náhradnej skúšky.

 ***Poradie uchádzačov bude zostavené podľa zverejnených kritérií prijímacieho konania a po ukončení prijímacích skúšok bude  prijatých prvých 28 uchádzačov.***

 Zoznam uchádzačov, ktorí splnili kritériá na prijatie podľa bodu č. 1 a konkrétne výsledky prijímacieho konania budú zverejnené na dverách školy a na internetovej stránke školy [www.gymsenpk.edu.sk](http://www.gymsenpk.edu.sk/) do ***17. mája 2021*** do ***15,00 hod***. Kód, pod ktorým budú zverejnené, bude oznámený zákonnému zástupcovi prostredníctvom pozvánky na prijímacie pohovory.

 Riaditeľka školy po vyhodnotení prijímacieho konania vydá zákonným zástupcom uchádzača ***príslušné rozhodnutie,*** prijatie ktorého svojim podpisom zákonný zástupca potvrdí.

 ***Zápis*** prijatého uchádzača je povinný vykonať jeho zákonný zástupca na sekretariáte školy do ***21. mája 2021*** v čase od 8,00 do 15,00 hod. Na základe vývoja mimoriadnej situácie v súvislosti s COVID 19 si škola vyhradzuje právo aktualizácie uvedených kritérií v zmysle platnej legislatívy.

**Pri zápise je potrebné predložiť :** 1) preukaz totožnosti zákonného zástupcu,

 2) zápisný lístok vydaný príslušnou základnou školou.

 ***Ak sa zákonný zástupca prijatého uchádzača na štúdium v určenom termíne na zápis nedostaví, riaditeľka školy bude toto považovať za nezáujem o štúdium a uvoľnené miesto ponúkne ďalšiemu uchádzačovi o štúdium v poradí podľa výsledkov.***

V Pezinku 15. januára 2021 Mgr. Jana Solgová

 riaditeľka školy